paragraph_text: Dinamička izdržljivost ili trajna dinamička čvrstoća konstrukcija i zavarenih spojeva uobičajeno se daje preko Wöhlerovih krivulja (S–N krivulje). Wöhlerova krivulja daje odnos između broja ciklusa naprezanja do loma N i raspona nazivnog naprezanja Δσ: (Δσ)<sub>m</sub> ˑ N = C, gdje su m i C konstante ovisne o materijalu i tipu zavara, tipu opterećenja i okolnim uvjetima. Raspon naprezanja Δσ određuje se kao razlika najvećeg gornjeg naprezanja ciklusa σ<sub>max</sub> i najvećeg donjeg naprezanja ciklusa σ<sub>min</sub>: Δσ = σ<sub>max</sub> – σ<sub>min</sub>. “Umornost materijala - dimenzioniranje”, Metalne konstrukcije II, www.gradst.hr, 2012.